கேள்வி: தபால் வாக்கு - இந்தியா பற்றி நீங்கள் என்ன அறிந்துள்ளீர்கள்?
பதில்: இந்தியாவில் தபால் வாக்களிப்பு முறையானது, இந்தியத் தேர்தல் ஆணையத்தின் மின்னணுப் பரிமாற்ற அஞ்சல் வாக்குச் சீட்டு (ETPB) முறை மூலம் மட்டுமே நடைபெறுகிறது. பதிவு செய்யப்பட்ட தகுதியான வாக்காளர்களுக்கு வாக்குச் சீட்டுகள் விநியோகிக்கப்பட்டு அவர்கள் தபால் மூலம் வாக்குகளைக் குறிப்பிட்ட தொகுதிகளுக்கு அனுப்புகிறார்கள். வாக்குப் பதிவு அலுவலர்களாகப் பணிபுரிபவர்களுக்கு குறிப்பிட்ட இடங்களில் பெட்டிகள் மூலம் வாக்குச் சீட்டுகள் பெறப்படுகின்றன. வாக்குகள் எண்ணப்படத் தொடங்கும் போது, இந்த தபால் வாக்குகள் மற்ற அனைத்து வாக்காளர்களின் மின்னணு வாக்குப்பதிவு வாக்குகள் எண்ணுவதற்கு முன்பாக எண்ணப்படுகின்றன. சில குறிப்பிட்ட பிரிவினர் மட்டுமே தபால் வாக்காளர்களாக பதிவு செய்யத் தகுதியுடையவர்கள். இரானுவத்தில் பணிபுரிபவர்கள், மாநில காவல்துறையில் பணிபுரியும் நபர்கள் மற்றும் அவர்களது மனைவிகள், ஆசிரியர், அதிகாரப்பூர்வமாக வெளிநாடுகளில் பணியமர்த்தப்பட்ட இந்திய அரசாங்கத்தில் பணிபுரியும் ஊழியர்கள் தபால் வாக்குக்கு பதிவு செய்யலாம், இவர்கள் ''சேவை வாக்காளர்கள்'' என்றும் அழைக்கப்படுகின்றனர். மேலும், தடுப்புக் காவலில் உள்ளவர்கள், மாற்றுத்திறன், 65 வயதுக்கு மேற்பட்டவர்கள் தபால் வாக்குகளைப் பயன்படுத்தலாம். கைதிகள் வாக்களிக்க முடியாது.[https://www.huffingtonpost.in/entry/postal-ballots-how-to-vote-if-you-live-away-from-home_in_5c3c3d91e4b0e0baf53ec910 Maharashtra, Haryana Elections 2019: Can You Vote By Postal Ballot If You Aren't Living At Home?] , Huffington Post, 26 September 2019. ஊடகப் பணியாளர்களும் தங்கள் வாக்குகளைப் பதிவு செய்ய அஞ்சல் வாக்குச்சீட்டைப் பயன்படுத்த அனுமதிக்கப்பட்டுள்ளனர். இந்திய கம்யூனிஸ்ட் கட்சி, தபால் வாக்குகளைச் சரிபார்த்தலில் இருக்கும் வெளிப்படைத்தன்மை குறித்து கேள்வி எழுப்பினர் மேலும் இதில் முறைகேடுகள் நடக்க வாய்ப்புள்ளதாகக் கூறினர். படிமம்:Gavin_Newsom_speaks_about_mail-in_ballot_election_in_California_-_2020.ogg